Kjetil Knutsen

**Kjetil Knutsen** (født 1968) er en norsk fotballtrener som er hovedtrener for . Knutsen overtok hovedtrenerrollen i Glimt foran 2018-sesongen etter å ha vært assistenttrener for Aasmund Bjørkan i 2017-sesongen. Knutsen er utdannet lærer.

## Trenerkarriere
Knutsen startet sin trenerkarriere i  i Bergen. Han ble i 1995 først ansatt som juniortrener i Hovding, før han etter kort tid rykket opp som A-lagstrener. Han ledet laget fra 4. divisjon, til opprykk til 2. divisjon i 2002. Etter ni år i klubben, ga han seg som hovedtrener etter 2004-sesongen. 

Foran 2005-sesongen ble Knutsen ansatt som spillerkoordinator i , før han gikk over i en rolle som toppspillerutvikler i desember 2005. I 2009 ble Knutsen fratatt sine arbeidsoppgaver og fikk ikke fortsette i klubben etter at de fikk nytt trenerteam. 

I august 2009 tok han over som hovedtrener for  i 2. divisjon. Da Fyllingen og  slo seg sammen og dannet  før 2012-sesongen ble Knutsen hovedtrener for den nye klubben. Laget endte på 2.-plass i 2. divisjon i 2012, etterfulgt av 4.-plass i 2013. Etter 2013-sesongen fikk Knutsen sparken som klubbens hovedtrener.  

### Åsane (2014–2016)
Før 2014-sesongen ble han ansatt som hovedtrener for  i 2. divisjon. Knutsen ledet laget til opprykk til 1. divisjon i sin første sesong. I 2015 tok han Åsane til en 11.-plass i OBOS-Ligaen, før de i 2016 endte på en 10.-plass.Til tross for å ha rykket opp og holdt plassen to år på rad og dermed oppnådd de tre beste årene sportslig i klubbens historie, bestemte styret i Åsane seg for å bytte ut Knutsen som hovedtrener etter 2016-sesongen. Knutsen var sterkt kritisk til avgjørelsen og hadde spillergruppen bak seg som ønsket at han skulle fortsette som trener. Også støtteapparatet til Knutsen sto bak han, og valgte å trekke seg da de mente tilliten til ledelsen er ødelagt. Knutsen mente at styremedlem Roald Bruun-Hanssen presset han ut av klubben fordi han nektet sønnen til Bruun-Hanssen å spille for A-laget. Ifølge Knutsen hadde styret skrevet kontrakt med Bruun-Hanssens sønn bak hans rygg og uten å informere han, noe Knutsen hadde sagt nei til på grunn av sportslige kriterier. Roald Bruun-Hanssen avviste Knutsens påstander. 

### Bodø/Glimt (2017– )
I januar 2017 ble Kjetil Knutsen ansatt i Bodø/Glimt, som Aasmund Bjørkans assistenttrener. Etter et suverent opprykk fra OBOS-ligaen i 2017, tok Knutsen over som hovedtrener samtidig som Bjørkan gikk over i en rolle som sportslig leder før 2018-sesongen. I sin første sesong som hovedtrener i Eliteserien ledet Knutsen laget til en 11. plass i 2018-sesongen. Før 2019-sesongen var Glimt spådd en tøff sesong i bunnen av tabellen, og av flere på nedrykksplass. Under Knutsens ledelse overrasket laget alle og tok sølv i Eliteserien, klubbens første medalje på 16 år. Han ble kåret til årets trener i Eliteserien for bragden. 

Foran 2020-sesongen hadde Glimt mistet flere sentrale spillere, og laget var ikke sett på som en av favorittene til å vinne Eliteserien. Glimt startet imidlertid sesongen forrykende, med 10 strake seire fra sesongstart. Knutsens Glimt-lag imponerte stort og med fem kamper igjen av sesongen, var det klart at Bodø/Glimt var tidenes første nordnorske seriemester. Glimt tapte kun én kamp og smadret det meste av rekorder i norsk fotball, deriblant flest poeng, største seiersmargin, flest seiere og flest scorede mål i løpet av en sesong i Eliteserien. Knutsen ble igjen kåret til årets trener, for andre år på rad. 

I 2021-sesongen ledet han Bodø/Glimt til klubbens andre seriemesterskap på rad. Glimt ble med det den sjette klubben i norsk historie som har to påfølgende seriegull. I 2021 ledet han også Glimt til klubbens første gruppespill i Europa, der han ble den eneste treneren som har påført Jose Mourinho seks innslupne mål i én kamp i hans karriere i 6-1 seieren over  på Aspmyra. For tredje år på rad ble Knutsen kåret til årets trener i Eliteserien i 2021. I desember 2021 skrev han under en ny treårskontrakt med Bodø/Glimt.

Bodø/Glimt vant serien i 2024, kom til semifinalen i Europaligaen 2024/25 og gikk videre fra ligaspillet i Mesterligaen 2025/2026.

## Meritter
### Klubb
**Bodø/Glimt**
* Seriemester: 2020, 2021, 2023, 2024
* Seriesølv: 2019, 2022, 2025
* Årets trener i Eliteserien 2019, 2020, 2021

Kjetil Knutsen fikk Nettavisen-prisen som årets trener i Eliteserien både i 2019 og i 2020. Dermed ble han den første treneren som vant prisen to år på rad.

Han ble i 2021 kåret til Årets nordlending av NRK og Avisa Nordland.

## Referanser


## Eksterne lenker
*